NETFLIXOVA SERIJA
SJEDIŠTE FAMOZNE PETORKE
Antoni, pripremio si nam tacose s jajima?
Jutarnje tacose, da.
Strogo uzevši, tacose s jajima.
Tacosi s jajima. Tako je.
-Stigao je novi slučaj. -Mrak!
-Svi klopate? -Da.
Super, onda ćete šutjeti i slušati.
Naš je junak tjedna Josh Eilers.
Hajde, uđite. Tako.
Ja sam Josh, imam 32 g. i živim u Austinu u Teksasu.
Osnovao je Ranger Cattle, stočarski ranč koji se bavi
proizvodnjom i distribucijom govedine Wagyu po Teksasu.
Ona je vrlo skupa i najbolja na svijetu.
Imamo kauboja!
Obožavam ih. Muž mi je kauboj.
Kod ovog ranča najviše mi se sviđa to što me ispunjava ponosom.
Hajde. Tako.
Naša su goveda najbolja u Teksasu.
Samac je, ali nominirala ga je bivša djevojka Kayla.
On je živi cirkus i treba pomoć u svim domenama života.
Pati od sindroma Petra Pana.
Bliska mu je prijateljica i poslovna partnerica.
-Što je vrlo zanimljivo. -Da.
Zadužena si za marketing pa moraš smisliti
kako ćeš utrpati sve informacije u sliku.
Josh i ja smo nekoć bili u vezi.
Vrlo je šarmantan, pravi teksaški kavalir.
Ali Josh koketira s drugim ženama.
On je više tip za površne veze.
Razišli smo se i zbog razloga zbog kojih ga nominiram.
Ali postali smo bliski prijatelji i ja mu radim marketing.
-Kako je bilo? -Super si.
Kayla i ja ludo smo se zaljubili jedno u drugo.
Ali nisam baš bio dobar.
Nisam bio muškarac kakvog je trebala.
I uvijek ću se kajati zbog toga.
Moramo shvatiti što mu je u glavi, kako bi imao uspješnije veze.
Priprema, pozor…
Samo bi me Providnost ponovno spojila s Joshem.
Neću reći nikada, ali mora se radikalno promijeniti.
Ne samo izvana, već osobito iznutra.
Prije ovoga bio je jedan od najmlađih rendžera u američkoj vojsci.
-Bravo. -Imate rendžere u vojsci?
-Kao stočare? -Ne, Power Rangerse.
Viču: „Triceratops!“
Jedan je od najmlađih specijalaca u američkoj povijesti.
Skroman je.
Ne razmeće se svojim odličjem
ni time što je bio ranjen.
Samo je sretan što je živ.
U vojsci je usvojio organizaciju i disciplinu,
ali još ne pristupa ozbiljno vezama.
Nije shvaćao veze ozbiljno dok nije izgubio Kaylu.
Josh je šarmantan i divan,
ali rijetko se tušira.
Mislim da ne nosi gaće.
Žene više vole da sam prljav.
Kauboj ne može mirisati na cvijeće.
Mora mirisati po ranču. To žene vole.
Njegova je filozofija: čemu se tuširati kad cijeli dan radiš na ranču?
Zvuči seksi.
Ne baš.
Posvetio sam deset godina ovoj tvrtki.
Moramo analizirati DNK onih mladih bikova u Valeru.
Gradim je i unapređujem svaki dan.
Ali zanima me što mogu postići kao muškarac,
kao otac, kao uzor, kao glava obitelji.
Prolaze me trnci od te pomisli.
Josh priznaje da mu biološki sat kuca i zna da mora odrasti
i promijeniti životni stil da bi ostvario san o očinstvu.
To! Muškarac osjeća biološki pritisak da se razmnoži!
Krajnje je vrijeme! Da!
Pomozimo tom potencijalnom mužu da ulovi ženu svog života.
Mrak!
Presvući ću se da ne izgledam kao Hugh Hefner nego kao kauboj!
DAN 1.
TEKSAS JE MJEŠAVINA HRABROSTI I RAZMETANJA
Dobro, drži ga.
Volim krave.
Predivne su.
Osobito prošarane masnim tkivom.
Ne volim ići na rančeve, stoku…
Karamo ne voli „ići na stoku“.
O, zdravo!
Je li to on? Gle stoku!
Nosim njihovog rođaka u torbici.
O, Bože! Mlado!
To je tele!
Bobby, nemoj brijati s kravama.
Ako to dobro odigram…
Bit će bređih krava!
Drži ih, Walkeru.
Dovedi mi ovu.
-Zdravo! -Smijemo li vikati?
-Ne smije se vikati blizu krava? -Ne na njih.
Bok, krave.
Zdravo.
-Bok! -Samo tren.
Okreni je.
Vrati je.
Javi nam kad budeš spreman.
Dobro. Samo trenutak.
Došla ti je queer ekipa.
Pusti krave!
Kako ste?
Piješ pivo? U deset ujutro?
Da, ali mi rano ustajemo pa nam je već poslijepodne.
Iznenadio me njegov glas.
Obično počnemo raditi prije pet ujutro.
Govori kao Matthew McConaughey.
Ovo je pasmina Wagyu. Razmnožit ćemo ih.
Samo si mislim: „Dobro, dobro, dobro.“
Piški?
-Da, životinje to rade. -Karamo.
-Ovo je pravi gradski dečko. -Nikad ne bih rekao.
Da možete osjetiti ovo što ja njušim…
Shvatili biste zašto Josh nema djevojku.
Kosa ti je vrlo lijepa.
Brada, kosa, lice, mili!
Odličan si!
Ajme, majko.
To je prava mrga!
-Uzbuđen je što je netko tu. -Voli pozornost. Kao ja.
Taj bik ima jako velike…
bikove organe.
-Pokaži nam gdje ti spavaš. -Jako suptilno!
Idemo kroz ovu travu.
Hoće li biti zmija?
Ne, nema zmija.
-Ovo je ludnica. -Po čemu?
Teksas je konzervativan.
Stočarstvo je vjerojatno najkonzervativnija industrija.
Sudeći po vašem izgledu, vi niste baš konzervativni.
-Nismo naviknuti na ovo. -Na moja gola ramena?
Zar ovamo ne dolazi svaki dan pet queer osoba?
Očito ne.
Ovo je štagalj.
Da. Ječam, sjeme pamuka, kukuruz.
-Trebaš nam pokazati gdje spavaš. -Pa ovdje.
U kontejneru.
Ja sam gledao onamo i pitao se… Gdje?
Dobro.
Živi iznad tri neopisivo smrdljive hrpe.
Ovamo dovodiš dame?
Sigurno kažu: „Sutra rano ustajem.“
Oprezno hodajte.
-O, Bože. -Uđite.
Ovo je sjedište tvrtke? Ili kuća? Ili…
Ovo je moj dom.
Bio je ovakav ili ste ga tako uredili?
Uredili smo ga tako.
Vidite li vi to?
Moraš se malo opustiti.
Isuse, spasi nas i odnesi ovaj kontejner daleko odavde!
Ljudi kažu da živim u prikolici. Nema kotače, nije prikolica.
Čini mi se da je možda opasno.
Je li sigurno? Bezopasno?
Miče li se ova kuća?
Što je ovo?
Stočarske stvari.
Gdje su osobne knjige? Dnevnici?
Ajme, ima peglu za kosu!
Natjecanje u kuhanju čilija.
Nagrada za otmjenu večeru.
Mislim da godinama nije obrisao prašinu.
Uđimo ovamo.
Prazan toner za pisač. Isti moj tata!
Čarapa za božićne darove!
-Simpatično, voli pse. -Čak je i to prljavo.
Sviđa mi se snovolovka.
-Volim kad otvoriš ormar i izlete bube. -Baš lijepo!
Samo malo! Ovdje spavaš?
-Da. -Kako se seksamo na tome?
Mislim da se mi nećemo seksati. Vi možda hoćete.
-Nećemo se seksati na tome. -Ne spavamo zajedno.
-To je stereotip! -On je u braku.
Možete li zamisliti bilo kakvu akciju na tim krevetima na kat? Ne.
A i krevet nije spremljen!
Čini se da ti je ovo pružalo što si trebao u toj životnoj fazi.
-Svakako. -Ako si spreman za novu fazu…
-Za ženu, obitelj… -Da.
Ovo ti neće odgovarati. Kolijevka ovdje, pas…
-Nije baš kućerina. -Kućerina s pogledom.
-Da. -Na stočnu hranu.
Nisam znao da sljezovi kolačići mogu popljesniviti.
Što je cjepivo protiv Brucelle abortus?
Stoji pokraj Caberneta iz 98.
-Mama bi rekla da je opasno po život. -Idemo u kupaonicu.
-Dobro. -Umalo da nisam pao sa stuba!
Ostani zdesna.
Koliko vremena trošiš?
-Na spremanje? -Da.
Pet minuta.
Super! Dovoljno.
Kad se probudiš i ustaneš, tratiš vrijeme ako nešto ne radiš.
Volim smočiti kosu, inače se kovrča.
-Imaš vrlo valovitu kosu. -Vrlo. Da.
Sviđa mi se dugačka kosa.
I meni se sviđa!
-Hvala ti lijepa. -Bio si u vojsci, zar ne?
-Da. -Imao si kratku frizuru.
Točno. Kosa mi pet godina nije smjela biti duža od ovoga.
-Ali hoću li je imati s 42 g.? -Zato ja imam dugu!
Jer mislim da ću oćelavjeti.
Znam. I ja. Osjećam…
Zanima li te nešto konkretno?
Malo sam nervozan.
Zbog čega?
Malo ste nabrijaniji nego što sam očekivao.
Ne dolaze mi svaki dan takvi ljudi.
Bit će super. Zabavit ćemo se.
Predajem se u vaše ruke pa…
Obrijat ću ti obrve i kosu…
-Ma super. -Zezam se. Neću ništa.
-Uzbuđen sam. -I ja! Da!
Uh, vidjet ćemo kako će biti.
Bobby, ako poljubiš još jednu kravu,
neću se družiti s tobom.
Reći ću ti nešto o Tanu.
Njegov omjer struka i guze je zbilja…
Struk je uzak.
Guza je debela.
Tako ćeš ti izgledati na kraju tjedna.
Istaknut ćemo guzu trapericama s visokim strukom.
To si htio? Crop top i trapke?
Prepuštam to vama.
-Jesi li dobro? -Ma jesam. Nabrijani ste.
A ja sam najnormalniji. Iskreno…
-Da? -Što želiš od života?
Imati unuke u starosti.
I znati da sam dobro odgojio djecu i ona svoju djecu.
Upravo je to i moj san.
Očekujem prvo dijete. Jako smo uzbuđeni.
-Čestitam. -Hvala.
Zbunjen si, vidim.
Tako su me gledali i šurjaci koji žive na ranču.
-Da? -Imamo surogat-majku.
Netko nosi našu bebu.
-To je fora. -Osjećao sam se kao ti.
Spreman sam za taj korak.
Pokaži mi što bi obukao na spoj.
Uvijek jako uštirkamo traperice.
Crta na trapericama izgleda otmjeno.
Čekaj!
Ovo nije samo jako uštirkano.
-To je karton. -Da.
Mogao bih to saviti, ne složiti. Ludnica.
Želiš čuti taj zvuk kad ih izvučeš.
To ti želiš. Ja nipošto.
-Suludo. -Da.
Traperice su mu toliko uštirkane
da ih moraš saviti i rastvoriti.
To ti je ugodno?
Jest. To je tipično kaubojski.
To je ludost.
Ne shvaćam svrhu kartonskih traperica.
Ne tuširaš se često.
Svi se općenito previše tuširaju.
-Zamislimo nešto. -Dobro.
Odeš s djevojkom na spoj, odeš kući s njom.
Ona se svuče i smrdi dozlaboga.
Kužiš poentu?
-Mogu odgovoriti? -Da.
Što ako ti se nitko nikad nije požalio na to?
Ljudi su pristojni i ne žele ti reći da smrdiš.
A feromoni?
Nijedna žena ne misli: „Jedva čekam da ga ulovim jer tako miriše.“
A kosa…
Kosa.
Kosa mu je vrlo, vrlo,
vrlo masna.
Nikad u životu nisam vidio tako masnu kosu.
Smrdljivac si.
A što radimo sa smrdljivcima?
Tan i Antoni oprat će ti kosu.
-Odmah. -Dobro.
Natjecanje! Skini majicu.
-Ne, ne skidaj majicu. -Molim?
-Ima li čistih ručnika? -Da, tu.
-Navodno je čist. -Neću ga ponjušiti.
Stavit će ti ručnik.
Ovako.
-Dođi skroz ovamo. -Da.
Tane, temeljito je operi do tjemena.
-Do korijena. -Znaš da hoću.
Znam da uživaš.
Gledajte dno kade!
-Smeđe! -Prilično dramatično.
Nije samo dramatično, to je smeđa voda!
Isuse!
Imaš balege u kosi, mili!
To još nismo imali u emisiji.
Vidiš koliko je bila prljava?
O, da.
Eto, liberali mogu biti zabavni!
-Predivan si. -Nije li ti tako ugodno?
Pravi si model.
Ne sjećam se kad je zadnji put voda bila smeđa
ako kosa nije bila ofarbana.
Da. Jesi li se ikad ovako volio?
Nekoliko puta.
-Želim vidjeti kuhinju. -Idemo.
Sagradili smo kušaonicu na brdu.
-Želiš li me nositi ili ne? -Ne, hvala.
Samo provjeravam.
VRHUNSKA GOVEDINA
-Pokazat ću vam. -Može.
Ovdje je pult. Možete doći na odrezak.
Imamo i svojevrsnu kuhinju.
-Super kuhinja! -Fora je.
-Koliko jedeš odreske? -Gotovo stalno.
Tu i tamo ubacim piletinu, ali ne ako me netko gleda.
-Kad nitko ne gleda? -Da.
-Kako muževno! -Meso i krumpir su zakon.
-Meso i krumpir? -Savršenstvo.
Najbolji je odrezak New York Strip, prošaran masnoćom…
Zato je Wagyu odličan. Jer je savršeno prošaran masnim tkivom.
-A povrće? -Ne volim ga.
-Čujem da je zdravo, ali… -To je glasina.
Kužiš?
-Trebaš više povrća. -Ali nije ukusno.
Da je ukusno, jeo bih.
Kako ga je mama pripremala?
Mama je bila prava Teksašanka i nije mi davala puno povrća.
Pričaj mi o vojsci.
Stupio sam u vojsku sa 17 g.
Vjerojatno prerano.
-Da. -Nisam bio dovoljno zreo.
Otac mi je govorio da vojskom upravlja hrpa dječurlije.
Nisam znao što to znači dok nisam s 20 g. zapovijedao u Afganistanu
i vodio ljude u borbu.
To je bizarno.
Ali si naučio biti vođa.
Sjećam se da sam ja sa 17 godina također naučio biti odgovorniji
u domenama koje nisu posao.
Naučio sam kako biti bolji dečko,
kako se dotjerati, naći svoj look. Shvatio sam to u to doba.
-Jesi li propustio ta iskustva? -Itekako.
Iz vojske sam otišao na koledž, ali nisam samo studirao.
U isto sam vrijeme pokrenuo tvrtku.
Kažeš da je Kayla bila idealna žena u pogrešnom trenutku.
Što je bilo?
Planirali smo se vjenčati.
A kad je nastupio pritisak
jer je zbog pandemije posao krenuo nizbrdo,
ona je brzo uvidjela moje mane.
Nije dugo trajalo. Bili smo skupa samo nekoliko mjeseci.
I to me muči.
Izgubio sam je jer nisam bio spreman za vezu.
I mislim da sam je prokockao.
-Da. Vrlo si iskren. -Da.
Da.
-Hej, miceki. -Hej!
Zbog mene mu je neugodno.
-O, ne! -Da.
Prvi si put u društvu pet queer osoba.
Koliko znaš.
-Zar ne? -Koliko znam, da.
Misliš li da ovaj tjedan može biti uspješan?
Shvatit ćemo tko smo, shvatiti jedni druge.
Vi ste stručnjaci.
Ta se riječ vrlo uvjetno može primijeniti na mene.
Kako se osjećamo?
Dobro. Mislim da ćemo napredovati i krenuti u dobrom smjeru.
I ja mislim!
-Svi smo optimistični? -Da, Tanny!
Idemo.
Josh ne može konzumirati samo vino i sljezove kolačiće.
Mora usvojiti i ostale četiri skupine namirnica,
osim mesa.
Želim da Josh shvati da ga ne pokušavam pretvoriti u sebe.
Samo želim da bude najbolja verzija sebe.
Josh je rano otišao u vojsku i propustio je neka važna iskustva.
Vrijeme je da počne sazrijevati u drugim pogledima,
ako zaista želi imati obitelj.
Recikliramo rabljeni kontejner. Stavit ćemo troja francuska vrata.
Želim mu dati nov prostor jer njegov dom ne poručuje da je spreman.
Poručuje: „Bježi!“
Ljudi misle da je u metalnoj kutiji sigurno jako vruće.
Ako je izolacija dobra, ugodno je.
I traje dulje nego tradicionalne zgrade.
Kontejner može trajati sto godina ako ga čuvaš.
Zdravo je ne prati kosu prečesto.
Ali potrebno je temeljito čišćenje.
Čeka me velik izazov.
DAN 2.
NE ŽELIM SAMO IĆI U KRUG. ŽELIM NAPREDOVATI
Bok!
-Ja sam Josh Eilers. -Drago mi je.
-Toni. -Drago mi je. Dobro došli.
Tipično teksaški i kavalirski!
Zaista si skinuo šešir!
-To je preslatko! -Zbilja? Dobro.
-Radiš li to uvijek? -Da, gospodine. Često.
Ajme! Dobro, sjedni.
Želiš li bolje njegovati kosu?
Mislim da je ne znam bolje njegovati.
Kao prvo, muškarce nitko ne uči njegovati kosu.
Drugo, nisam je prije puštao. To je eksperiment.
Moj je prvobitni plan bio šišanje.
Ali imaš gustu kosu.
I potpuno te kužim
kad kažeš da možda nećeš moći vječno imati dugu kosu ako oćelaviš.
Ja uzimam finasterid od 19. g. jer su mi svi u obitelji ćelavi.
A ja ne želim biti. Pa mislim…
Želim imati dugačku kosu dok mogu.
Ali treba je malo oblikovati.
Jer ovako pomalo izgledaš kao lord Farquaad iz Shreka.
-Dobro. -A nije nam to cilj.
I još ću nešto učiniti.
Mislim da ti trebam napraviti pramenove. Ali samo pet.
-Obojiti? -Da.
Vrištiš: „Moram pobjeći iz ovog mizoginog, represivnog zatvora!
Trebam nekoliko pramenova da mi kosa propjeva!“
-Radi što god želiš. -Operimo kosu.
Ovog čovjeka jedino mogu potaknuti da eksperimentira
tako da mu napravim pramenove,
piling lica, manikuru, i sve to prije 10 sati.
Jesi kad nosio divnu ukosnicu?
Ne.
-Prvi mi je put. -Bit će puno toga.
Super.
Moram ga malo protresti i potaknuti na eksperimentiranje.
-Jesi li uzbuđen? -Malo nervozan, ali da.
Zašto si nervozan?
Nisam nikad bio u ovakvom okruženju.
Što očekuješ od ovog projekta?
Uvijek kažem,
kad bi različiti ljudi sjeli i porazgovarali uz pivo,
shvatili bi da imaju više sličnosti nego razlika.
Recimo, te cipele, frajeru. Zašto ih nosiš?
Nisu li slatke? A zašto ti nosiš kaubojke?
-I one imaju potpetice. -Malene.
Pet je centimetara razlike.
Da te vidim na ulici u tome, pomislio bih: „Ovaj frajer je uvrnut.“
Ja sam nebinarna osoba.
-Što to znači? -Ne identificiram se kao muškarac.
Dobro. Kako ti se trebam pristojno obraćati?
Moje su zamjenice on/ona/oni.
Ali kad je netko nebinaran, ne govoriš mu „gospodine“ ili „frajeru“.
-Zbilja? -Da.
Ako nisi siguran, pitaj.
Smijem pitati? Neće se uvrijediti?
Ne. Ali ću ti također reći
da se ovakvo izražavanje pojavilo tek u mojim tridesetima.
Normalno je da ljudi ne znaju.
Ja uvijek nastojim biti jako pristojan.
Ne želim nikoga povrijediti.
Želim da Josh uz mene shvati da je rod društvena konstrukcija.
S koliko si se godina autao/la?
Prilično rano.
Ako me zamisliš sa šest godina…
Ovako.
Kužiš?
Ovakva osoba, samo mlađa.
I može mu biti ugodno s različitim ljudima jer mnogi nose potpetice.
Slijede pramenovi?
Da. To je francuska tehnika balayage.
To znači „metenje“.
Izgleda malo prirodnije nego s folijom.
Lijepo je.
Znaš što mi je cilj do kraja dana?
-Da ti budem prvi prijatelj republikanac. -Pa, jesi.
Jesi gledao Zgodnu ženu?
-Da! To je klasik. -Slijedi montaža dotjerivanja.
-Jesi bio kad na manikuri? -Ne, prvi mi je put.
Obično nožićem iskopam prljavštinu.
-Bože. -Neočekivano dobro funkcionira.
Zbilja živiš punim plućima.
Savršeno je.
Želim da mi pokažeš koje da proizvode rabim,
da se ne zafrkavam s pogrešnima.
-Ozbiljno ću to raditi. -Sviđa mi se to.
Opušta li te to? Godi li ti?
Ugodno je.
Fino.
Slijedi klasično odbrojavanje.
Tri, dva i…
Novi Josh!
Osjećam se čišće. Ajme! Smijem dirati?
Da. Prođi prstima kroz nju.
Laknulo mi je.
Strepio sam da će pramenovi biti ljubičasti.
Na korijenu je prirodna boja.
-Nije pretjerano. -Dobro.
-Dobro je, ne? -Jest.
-Svaka čast! -Da.
Izgledaš fantastično!
Hvala ti.
Kad si se u životu osjećao ljepše nego sada?
-Nikada. Hvala ti. -Hvala.
Lagano se zagrlimo. U redu je.
-Dobro. -Hajde.
Ovo je zgodno mjesto. Obrađuju drvo, prave namještaj…
U redu.
Mislio sam da bi bila fora napraviti obiteljski grb.
Tvoje prezime znači „ratnik“. To je ratnički štit.
-Super! -Dobro.
Josh želi zasnovati obitelj.
Dat ću mu konkretnu manifestaciju ostavljanja baštine.
Obiteljski grb.
Štit će izgledati ovako. Na vrhu je prezime.
-Rendžerska munja. -Svakako.
Simbolizira tko si, što si bio.
Ali meni se najviše ističe
jedno od ovoga dvoje. To je hrast.
Vidio sam hrpu hrastova na posjedu.
Ne simbolizira samo tvoju zemlju i ono što gradiš,
nego i rast i obiteljsko stablo.
-Odlično je. -Fino. Što ti je najbolje?
-List? -Stablo.
Jako držim do prošlosti. Ali usmjeren sam na budućnost.
Mislim da je dar moći napraviti nešto što će ostati u zalog.
Nevjerojatno je. Tako se imam čemu veseliti.
Nešto uzbudljivo, čvrsto i od drva.
To će biti sjajno obiteljsko nasljeđe.
-Uzbuđen sam. -Super da ti se sviđa.
DAN 3.
MISLIŠ LI DA JE SEBIČNO BRINUTI SE ZA SEBE,
PREDOMISLI SE
Gdje smo?
Ovo je dućan Estilo.
Znam da već imaš svoj stil,
no malo ćemo ga promijeniti.
-Izvoli. -Dobro.
Malo sam nervozan ovdje. Dok se osvrćem oko sebe.
-Zašto si nervozan? -Nisam navikao na to.
Vidiš li nešto što ti se sviđa?
Ne odgovara ti?
Ako probam, moći ću ti brzo reći.
Rekao si: „Vi ste stručnjaci. Da vidimo što možete!“
Moraš mi danas pružiti priliku.
-Vidim tenisice… -Nećemo tenisice.
-Moramo se naći na pola puta. -Naći ćemo se.
-Meni je ovo… -Šik do bola!
Ti si sigurno modna ikona. Ali to nije za mene.
Josh želi da ga isključivo doživljavaju kao muževnog rančera.
Ne želi ni najmanje izgledati feminizirano.
Pokazat ću ti da možeš biti šik, a da nitko ne pomisli da si gej.
-Samo dobro izgledati. -Igrati se odjećom.
-I oduševiti dame. -Da.
Ostat ćeš u traperu, da budeš vjeran sebi.
Hvala na tome.
Ali bit će drukčiji kroj.
Umjesto običnih majica
ove s pucetima poručuju ženi:
„Nije samo obukao običnu majicu. Nosi nešto zanimljivije.“
-Pokazat ću dlake na prsima. -Da.
Neće biti vrećaste. Želim da budu relativno uske.
Ti si fit, pokaži svoje adute.
Želim ti pokazati različite verzije… Znam. Probat ćemo.
Zanima me zašto ti je ovo toliko odbojno.
Kad ujutro obujem čizme,
razmišljam o tome kako su ih moji preci obuvali.
Dobro.
Moj otac, djed, naraštaji Teksašana.
Dobro.
Sigurno nisu nosili ovo.
Nije bitno samo kako izgledaju, nego…
-„To je moje nasljeđe.“ -Moj dom.
Ali ne zaboravi…
Ovoga nije bilo kad je tvoj djed bio mlad.
Da.
Ovdje sam ti pripremio odjeću.
Viči ako zatrebaš pomoć.
Pokušavam biti pristojan i dati mu najkonzervativniju odjeću,
ali malo elegantniju od prijašnje.
Čak mi čizme nisu odbojne.
Ali zabrinjava me sve ostalo jer je usko.
Imat ću fleke od znoja za 12 minuta.
Vidi mi se alatka.
-Ne vidi, vjeruj mi. -Vidim u ogledalu.
-Ne vidi se. -Ajme… Da.
Čak ne nosim remen.
Ali čak se i ovomu opire.
-Uvijek nosiš remen? -Svaki dan.
Da ti drži hlače ili ti se sviđa?
Ponosim se remenom.
Nakon 10 g. na ranču dobiješ kopču.
Nama to puno znači.
-Da je uguram? -Samo sprijeda.
Drukčije je.
Puno drukčije.
Zaboravi to. Misliš li da izgledaš privlačno?
Trenutačno ne. Izgledam kao igrač golfa.
Smeta ti košulja?
-Košulja mi smeta. -Promijenit ćemo je. Brzo.
-Što misliš? -Što ti misliš?
U ovoj se osjećam puno bolje.
-Mogu disati u njoj. -Dobro.
-Materijal je prozračan. -Sjajno.
Mislim li da ti je ovo idealna veličina?
Ne mislim.
-Vidiš ovo? To je rameni šav. -Da.
-Ako pritisneš, osjetiš… -Treba biti tu?
Treba biti ovdje.
Znaš što je iritantno?
Ne volim priznati da griješim.
Ali sad gledam ovu košulju i čini mi se malo vrećastom.
-I jest. -Malo.
-Hoćeš manju? -Probajmo.
Lijepo je vidjeti da napokon uviđa
da može izgledati dobro, a osjećati se muževno
i osjećati se kao rančer.
Ali to ne znači da se ne smije osjećati dobro u odjeći.
Što misliš o ovoj?
-Puno bolje. -Da?
-Vidiš, bliže je ramenu. -Bliže je ramenu.
A u onoj širokoj ruke ti izgledaju tanko, kao rezanci.
Dok ti ova ističe ruke.
Ovo mi čak nije odbojno.
Shvatit ću to kao kompliment.
Super se osjećam.
Jedino me muči…
Reci mi. Noge?
Što će drugi kauboji reći.
Ako danas dođem u ovome na ranč…
Na ranču nosi što hoćeš. Ne zanima me.
Ali izvan ranča, kad nastojiš zadiviti cure, ne dečke,
nosi nešto čime ćeš ih zadiviti.
Ovaj frajer nije opsjednut poslom.
Shvaća da postoji jednako važan dio života. Njegova obitelj.
Zahvalan sam ti na tome.
-Hej. Neon, dođi. -Hej!
-Neon. -Neon, dođi!
Ovo je naš dom.
A ovo je moja kuhinja.
Povrće može biti ukusno i zdravo, ali katkad je i…
-Dosadno. -Ne želimo to.
Kužim, Josh svaki dan jede slasne odreske.
To je jedna skupina namirnica. A ostale?
-Kad si zadnji put držao mrkvu? -Davao sam je konju.
Konji vole mrkve.
Zadnji si put držao mrkvu
kad ju je konj jeo, ne ti?
-Jedna njemu, jedna meni. -Dobro.
Nadam se da će ove biti ukusnije. Imam prekrasne šarene mrkve.
Ovo je gulilica kojom ćeš oguliti koru.
-Dobro. -Pazi na prste.
Savršeno. Stavit ću žličicu maslaca.
Obožavam maslinovo ulje.
Vrtim ga po tavi, tako da je cijelu obloži.
Zadržim vrhove, postanu hrskavi. Poslije ih odrežeš.
Savršeno. Dodat ćemo sol.
Predivne su!
-Kako ne voliš povrće? -Zbilja dobro izgleda.
Kad ja kuham, mora izgledati privlačno.
-Ovo izgleda seksi. -Da!
Iako ne kužim sasvim što se događa, čini se kao da kužim.
Privlačno Kayli, koja gleda kako kuhaš,
ili tebi kad gledaš?
Kad me netko gleda…
-Kužiš? -Znači, posrijedi je taština.
Apsolutno. Gledam ovo ovako: „Nemam pojma što se događa.“
-Ali izgledaš kao profić. -Točno!
Staviš krpu na rame i odmah te poštuju.
Je l' da! Vrlo je praktično.
Sad ćemo pripremiti glazuru.
Rabim je i za piletinu i ribu.
Svježa majčina dušica. Stavljaš li je?
-Ne. -Evo.
Rastu prema gore.
Idi lagano prstima prema dolje…
Ne trebamo stabljiku. A ostalo ubaci.
-Zanimaju nas samo listići. -Da.
U njima je sav okus. Ne trebamo puno. Samo malo.
-Slijedi med. -Običan med.
Običan med.
Dodajem ga sada, a nisam prije, jer je vrlo bogat šećerom
i sve bi izgorjelo da smo ga prerano dodali.
-Voliš ljuto? Sjemenke čilija? -Da, može.
Stavit ćemo malo toga.
I onda ih samo pirjamo.
Mičemo ih naprijed-natrag.
-Možeš ti. -Dobro.
Eto!
Tako nekako?
Samopouzdan si!
Možemo ih poslužiti.
Jedan je siroviji, drugi srednje pečen.
Zbilja si stručnjak za stoku.
-Ovo mi je najdraži dio. -Zbilja?
Ako se pokaže da je odrezak dobar,
svi su dobro odradili svaki korak.
Baš tako!
Sviđa mi se što se osjeća kao faca kad ovo radi.
To mi je uzbudljivo.
Ali najviše se divim mrkvama.
Nisam jeo bolje mrkve.
-Da? -Jako su dobre.
Začin na kraju… Ne osjetiš ga odmah.
Istina.
Neon, sjedni. Dobra mala!
Sviđa joj se Wagyu.
Zakrenimo ovaj kraj, da stoji okomito u odnosu na stabla.
Josh ima novi dom.
Trebao je zaseban prostor daleko od dečki na ranču,
u kojem se može posvetiti vezi,
a možda i braku.
Hej. Izgledaš odlično!
-Sviđa ti se? -Jako si naočit.
Dobro. Grlimo se?
Uvijek. Još se nisi naviknuo?
Napredujem.
Ovo je gđa Harris.
-Misty Harris. -Josh.
Drago mi je.
Gđa Harris je stručnjakinja za bonton i životni stil.
Pokazat će ti neke stvari,
tako da budeš uglađeniji u životu.
Ja volim kauboje.
Piju pivo, jašu konje, jedu meso.
Ali ako se želiš udvarati,
trebaš poduku iz bontona, tako da budeš i muževan i profinjen.
Muškarac u pravilu sjedi ženi slijeva.
Slijeva. Dakle, ovdje.
Treba joj izvući stolicu.
Ona graciozno sjedne.
Sad ide važan dio. On gurne stolicu, a ja si je namjestim.
Graciozno ću sjesti.
-Vilice idu slijeva. -Vilice su slijeva, da.
Prvo jedemo juhu i salatu.
Ma što došlo prvo, krećeš od vanjske vilice.
Kako inače jedeš juhu?
Malo je promiješam.
Guramo žlicu od sebe, okrznemo zdjelicu i prinesemo je ustima.
-Tako neće kapati. -Da.
Neće završiti na tebi.
Što bi s kruhom?
Vjerojatno bih ga umakao.
I ja! Umakao bih kruh!
-Ubaciš komad i izvadiš žlicom. -Dobro.
Smijem li odložiti prljavu žlicu na stol?
-Nikada. -Da, gospođo.
Trebam bilješke.
Da.
Josh upija ovaj tečaj bontona.
Postavlja pitanja, predan je.
Stisni je.
Okreni.
Josheva buduća djevojko, nema na čemu!
Ako nisi pojeo do kraja, prekriženi nož i vilica znače „ne diraj“.
Ovako poručiš da si završio.
Konobari će prepoznati znak.
I salveta. Ako je lijevo od tanjura, završio si.
Puno učimo.
Kako se nazdravlja?
O, ne. Nježno.
-Da. -Ne kucamo se.
-Podignemo je. -Aha.
-Dignemo čašu. -Živjeli.
Živjeli mi!
Niste valjda mislili da će samo učiti bonton?
Znate da slijedi iskreni razgovor.
Jedino se tebe bojim.
Zašto se mene bojiš?
Znaš što ne radim svaki dan?
Ne govorim o osjećajima.
Otkrijmo zašto se Josheva djela i riječi ne poklapaju osobito
s njegovim snom o obitelji i djeci
i budućnosti koju želi.
Nisam se nikad zamislio nad sobom.
Smijem prvo popiti?
-Zajedno ćemo piti. -Dobro.
-Živjeli. Ne smijemo se kucati. -To smo naučili na satu bontona.
Taj je tečaj nešto najpažljivije što mi je itko darovao.
Lijepo.
Uvijek sam stavljao druge ispred sebe.
Dugo stavljaš sebe na drugo mjesto.
Čak ne na drugo. Na tristoto.
Kakav je osjećaj biti na 300. mjestu?
Osjećam se čestito.
Osjećam se vrijednim divljenja.
Okrećeš na pozitivu, to je dio šarma. Osjećaš se čestito.
No dobro znam, jer sam i sam to iskusio,
kao netko tko nije mislio na sebe… Osjećao sam se usrano.
Moraš misliti na sebe u životu.
Čak i kad si roditelj, moraš najprije voljeti sebe.
Tada možeš preuzeti odgovornost za svaku svoju vezu.
Jesi li preuzimao odgovornost u svojoj vezi s Kaylom?
Bio sam grozan kad smo bili skupa.
Gledao sam druge žene. Nisam smio.
S njom je uvijek bilo lako.
Pomisliš: „Kvragu, bojim se. Našao sam curu koja mi se jako sviđa.
Što ću sada? Kvragu, zbližavamo se.
Razgovaramo o braku. To me plaši.“
Ali svi se boje, zar ne?
Ne.
-Ne bojiš se? -Ne, jer si vjerujem i volim se.
I znam da ću zato donijeti ispravnu odluku.
-Mogu te nešto pitati? -Da.
Što si prvo učinio kad si shvatio da se moraš voljeti?
Analizirao sve što sam radio što nije bila ljubav prema sebi.
Puno sam pio. Partijao sam i uzimao droge.
Ali shvatio sam da mi ništa od toga nije pomagalo da se zavolim.
Za druge sam bio uspješan.
A ja sam se gledao u ogledalo i mislio: „Nisam dobar.“
Imamo slična iskustva.
-Da. -Da.
Ali možeš to nadići i možeš se početi više voljeti.
Čim počneš raditi na sebi,
poboljšat će ti se odnosi s drugima.
S obzirom na to da ti je san imati obitelj
i da je Kayla bila dio tog sna…
Da.
-Jesi li joj se kad ispričao? -Ne.
Ne, nikada.
Volio bih da nazoveš Kaylu.
-Ne moraš se sada ispričati, to ćeš uživo. -Da.
Ali pozovi je ovamo s konkretnim razlogom. „Imam ti nešto reći.“
-Da. -Budi potpuno iskren, kao sa mnom.
Srce mi se slama što se nikad nije ispričao Kayli.
Puno ljudi ne zaključi vezu kako treba.
-Halo? -Hej.
-Što radiš?
Odmaram se. A ti?
Družim se.
Ali to znači da Josh nikad nije ispravno zaključio vezu.
Nije preuzeo odgovornost za svoja djela.
Kad nisi iskren prema sebi,
ne možeš sazreti ni napredovati.
Bi li došla da se družimo?
Ako želite sazreti i napredovati, morate preuzeti odgovornost za svoja djela.
Svakako. Doći ću.
Dobro, dušo. Veselim se.
Ovo je prvi korak u usklađivanju djela i riječi.
Veselim ti se.
-I ja tebi. -Bok.
Dirnut si?
Ne, nisam dirnut. Rekao sam da neću plakati.
Prvi put vidim da ti se oči cakle.
Muče me alergije.
DAN 4.
KARAKTER SE SASTOJI OD ONOGA ŠTO RADIŠ U TREĆEM I ČETVRTOM POKUŠAJU
Tako.
Hej!
Bok!
-Napokon smo ti vezali oči. -Da.
Idemo ovamo. Dobro, okreni se.
Spreman?
Spreman sam.
-Idemo! -Jedan, dva, tri!
Ovo je potpuno nova kuća.
Bez teksta si?
Ne želim da bude čudno, ali rado bih vas sve zagrlio.
-Divno! -Nije čudno. Zašto bi bilo čudno?
Ne, ovo je brutalno!
Čovječe, ovo je mrak!
Možemo razgledati?
Uđimo.
-Nije li bajno? -Ne znam što bih rekao.
-Sad imaš kuhinju. -Samo se smijem.
Pomisli! Imaš posve funkcionalnu kuhinju
i pramenove u kosi!
Što još možeš poželjeti?
Imaš se gdje izležavati uvečer, primati goste.
Možeš ovdje „gledati Netflix“. Čvrst je. Bobby ga je izradio.
Netko je iz naše ekipe ovo naslikao.
Brutalno, čovječe!
Idemo dalje?
Prava kupaonica.
Malena je, ali ima puno mjesta za stvari.
Ovo je super.
A sad posljednja prostorija.
Nova spavaća soba.
Ormar, police, biljke.
Imaš dva prozora u kutu da bi soba izgledala prostrano.
Ovo me zaista oduševilo.
Detalji su nevjerojatni! Ludnica!
Jedna mi je od omiljenih stvari u kući
tvoj novi obiteljski grb. Tvoje nasljeđe.
Bilo bi mrak to prenijeti djeci. Budućim naraštajima.
Poprimit će patinu. Bit će baš kul.
A kuhanje na otvorenome? Čovječe, imam i vanjski sudoper.
Da.
Raspametio sam se.
Ovdje ti je podsjetnik za heteroseksualnog muškarca,
s uputama za njegu kože.
Ovo je ako nemaš vremena.
To je brzi postupak.
Dobro.
Ovdje je regenerator pomiješan s vodom.
To mi je omiljeno za kovrčavu kosu.
Jednostavno osvježi kosu.
-Mogu ga ostaviti u kosi? -Tako je.
Daj ruku. Dat ću ti malo ovoga.
-Kreni od vrhova. -Odavde?
Sviđa mi se to.
-Ovako? Ovdje? -Malo stisni. Da.
-Dođi. -Hvala.
Baš je bilo zabavno.
Ovo je već bio puno opušteniji zagrljaj.
-Da. -Da. Mislim…
Kad smo se upoznali, bio sam nervozan.
Vidjelo se.
Nakon šest sati u salonu s tobom opustio sam se.
-Da. -A sad si potpuno ležeran.
Da! A ti si učinio što si obećao. Nisi srao.
Napisao si mi upute.
Zbilja si mi pomogao. Zbilja ti je stalo. To je zaista… kul.
Ne želim da ti bude neugodno sad kad ti je ugodno,
ali kako si potezao kosu natrag…
A sad sam te pohvalio!
Ne. Kayla će…
-Cure će… -Da to radim?
-Ovako… -S ove strane?
Jeste vidjeli? Jesi vidjela ovo, nacijo?
Što je bilo?
Pokaži Antoniju.
-Hvala ti. -Pusa! Uživaj!
Čeka te važna večer s Kaylom.
-Što bih trebao učiniti? -Pitanje je što ti misliš da trebaš.
Iskreno, mislim da joj se trebam ispričati.
Savršeno.
Iskreno.
Lako je reći: „Žao mi je.“ Radim to od vrtića.
Pogledat ću je u oči i reći: „Žao mi je što ti nisam bio dobar.“
Moraš preuzeti odgovornost da bi ta isprika nešto značila.
-Želiš da priznam istinu? -Priznaj istinu.
-Jedino će tako to upaliti. -Dobro.
Ako se ispričavaš, nema „ali“, „što“ ni „zašto“.
Isprika znači da preuzimaš odgovornost
i poručuješ drugoj osobi da razumiješ što si učinio.
-Jesi li se ikad tako ispričao? -Ne.
I još nisam pa sam nervozan. Da.
-Tanny. -Oprostite, prekidam.
Presvucimo se.
-Zavolio si grljenje? -Ne.
Znaš da mene najviše voliš.
Obuća te najviše mučila.
Ovo je vrlo elegantna verzija kaubojki.
Ali nisu radne.
Kad budeš išao na spoj,
volio bih da nosiš nešto takvo.
Sve je neutralno.
Ma što odabrao odavde, ići će ti uz obuću.
-Nisi pretjerao. Dobro je. -Isprobaj.
Isprobat ću.
Dakle, jesmo li spremni?
-Da! -Znam da jesmo!
Kako je elegantan!
Hodaš prema Kayli…
-Odlično izgledaš! -Okrenuo se!
Supermodel promatra svoj posjed.
To je lagani pamuk?
-Jest. -Mrak odijelo!
Ako ne želiš nositi crop top, pristajem na ovo.
Zadnji look?
-To! -Sjajno! Dobro.
Sad hoćemo crop top!
Crop top!
Da!
Tvoja guza je treći look. Super izgleda.
Hvala.
Može, Josh!
-Košulja od antilopa? -O, da!
Nisam htio da se Josh osjeća nelagodno.
-Super je. -Fino.
-Kakva je zurka? -Prekrasan si!
-Hvala. -Moramo poći!
Joshy.
Došli ste jako nabrijani.
Spoznao sam puno toga o svojim osjećajima.
Hvala vam.
I mislim to iskreno, iz dubine duše.
Već sam se rastužio.
Hvala što ste mi prijatelji.
-Hvala tebi. -Zauvijek.
Hvala što si nam se otvorio i postavio milijun pitanja o svemu.
Bit će dobro.
-Hvala ti. -Bok, Josh.
-Bok! -Zabavi se večeras.
Uživaj!
-Bok! -Bok, mili!
Ovo nam je jedan od najvećih uspjeha. Divan si!
Da! Predobro izgleda!
Stari, obuci crop top. Volim te!
NOVI JOSH
ŠTO TI JE NA SRCU, NEKA TI BUDE I NA JEZIKU
Volim Wagyu.
Izvoli.
-Izgleda divno. -Nema na čemu.
Dođi, Neon.
Bobby. Johnny.
-Tanny. Antoni. -Dođi.
Hajde, mali.
A, i ti?
-Dobro. -Gle taj osmijeh!
-Hoćemo li? -Da.
Jako je naočit.
Kosa mu super izgleda.
Zbilja odlično izgleda.
Bobby, prostor izgleda predobro.
Uselit ću se onamo.
Zbilja je lijepo.
Ajme.
Je li ovo stvarno?
Isuse!
A gle tebe! Zdravo.
Kako si, dušo? Moram ti nešto pokazati.
Samo malo. Brada ti je…
-Sviđa ti se? -Zaboga! Ovo je ludnica!
Rasplakat ću se. Ludnica!
Ne, dođi. Pripremam nam večeru.
-Ona je predivna. -Prekrasna je.
Ovo je… Nemam riječi.
-Živjeli! -Živjeli!
Hvala što si došla.
-Lijep su par. -Jesu.
Ovdje je kauč.
Jesi li ikad imao pravi kauč?
Ne, ovo je prvi put. Uzbudljivo.
Ne mogu vjerovati da mu je dolazila u onu prikolicu.
Da!
-Oprao si kosu? -Jesam. Sviđa ti se?
-Da! Imaš divnu kosu. -Pomiriši.
Dobro miriše. Muževno.
Bojala se ponjušiti njegovu kosu, ali sad joj se sviđa.
-Mrak! -Da.
Izvoli. Sjedni.
Hvala.
-Malo guram. -Kakav kavalir!
-Dobro. -Petica za prezentaciju.
-Izgledaš divno. -I ti!
Ti si divan. Sprijeda i straga.
Traperice ti lijepo ističu… Znaš.
Ima lijepu, mišićavu guzu. Reci mu.
Bilo je to fantastično iskustvo.
Pomislio sam…
Nisam dosad uopće razmišljao o našoj…
Nisam se nikad ispričao.
Želim da znaš…
da mi je žao, od sveg srca.
Žao mi je što sam bio neiskren prema tebi.
Jer si ti cijelo vrijeme
bila fantastična.
Bila si žena kakvu želim, ali ja…
Nisam bio čovjek kakvog si ti htjela.
Ali sam te navukao da misliš da jesam.
Žao mi je što sam te zavarao.
I što sam gledao druge.
Žao mi je.
Zaista te obožavam.
Potrudit ću se da budem bolji.
To mi je ovaj tjedan bilo najteže.
Analizirati sebe.
Mislim da je problem to…
Nikad se nisam volio.
Moram naučiti voljeti sebe.
Napokon!
Ona je mislila da je u njoj problem.
Točno. A nije ona bila kriva. On nije volio samog sebe.
Prihvaćam ispriku.
Sretna sam što sam dio novog poglavlja. Nadam se da ću biti.
I rado ću ti pružiti bilo kakvu potporu.
Ti si anđeo.
Nadam se da Josh neće prestati raditi na sebi.
„Želim ženu i obitelj.“ To su frazetine.
Treba ih potkrijepiti djelima i pripremom.
Mislim da smo ga uputili u ispravnom smjeru
i da će napokon naći svoj dom.
FAMOZNI SAVJET
STAROMODAN, ALI UVIJEK U MODI
Jeste li kad na savršenom mjestu,
u omiljenom odijelu, a ne znate što biste pili?
Što kažete na klasik? Old Fashioned.
Uzmite čašu za Old Fashioned.
Kocka šećera.
Nekoliko kapi gorkog likera.
Tri-četiri žličice vode.
U Old Fashioned ide viski od raži ili burbon.
Danas ćemo uzeti vrhunski viski.
Nekoliko kockica leda.
Ako uzmete veće kocke, koktel vam se neće razvodniti.
I naposljetku korica svježe naranče.
I dobili ste Old Fashioned.
Živjeli!
Prijevod titlova: Vojmir Špoljarić